Ritratt: Arkivji Din tar-ritratt mhi ħadd ħlief l-attriċi u preżentatriċi Romina Bonaci li llum tagħlaq 51 sena. Romina twieldet fl-1 ta' Frar tal-1971. Fir-ritratt ta' fuq jidher ukoll Karl Bonaci meta snin ilu ħadmu fil-produzzjoni teatrali ta' Fatima. Hija miżżewġa lil Karl Bonaci sa mill-24 ta' Jannar tal-1993 u flimkien itellgħu bosta programmi fuq l-istazzjon F Living. Il-koppja Bonaci għandhom ukoll tifel, Jurgen. Romina Bonaci bdiet bħala attriċi u bdiet f'dan il-qasam minn kmieni, proprju fi żmien l-iskola. Imbagħad bdiet tieħu sehem fil-produzzjonijiet tal-irħula. Ta' 13-il sena bdiet kors tal-modelling u meta spiċċat l-iskola bdiet taħdem bħala ma' kumpanija tan-nuċċalijiet. Darbtejn fis-sena kienu jiġu nies barrannin li lil Romina kienu dejjem jagħżluha biex timmuddella bil-kollezzjoni tan-nuċċalijiet tagħhom. Aktar dwar Karl u ROmina Bonaci: 29 sena miżżewġin Ħadet sehem f'diversi produzzjonijiet teatrali fosthom Żeża tal-Flagship, Tlettax Għall-Ikel u Maria Goretti. Fuq it-televiżjoni bla dubju nafuha l-aktar bħala Norma fis-sensiela Ipokriti iżda hija ħadet sehem f'numru ta' produzzjoniet li nħadmu bħal Il-Ġardinar u l-Fjuri, Imħabba fil-Kafè, One Star Hotel u Becky The Return. Aqra wkoll: "Konna nemmnu li nistgħu naslu… u wasalna" – Karl Bonaci Nawguraw lil Romina l-isbaħ xewqat f'għeluq sninha. Ritratt: facebook Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn .